24. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 681 της 3/18 Αυγ. 1977 (ΦΕΚ Α΄ 224) Περί καθορισμού των αρμοδιοτήτων, του τρόπου συγκροτήσεως και λειτουργίας και ορισμού της θητείας των μελών του Υπηρεσιακού και Πειθαρχικού Συμβουλίου των Κέντρων Ανωτέρας Τεχνικής και Επαγγελματικής Εκπαιδεύσεως (ΚΑΤΕΕ). Έχοντες υπ’ όψιν τας διατάξεις του άρθρου 31 του Ν. 576/77 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως», ως και την υπ’ αριθ. 686/77 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρον 1. Αρμοδιότητες. Το υπό του άρθρου 31 του Ν. 576/77 προβλεπόμενον Υπηρεσιακόν και Πειθαρχικόν Συμβούλιον των Κέντρων Ανωτέρας Τεχνικής και Επαγγελματικής Εκπαιδεύσεως (Κ.Α.Τ.Ε.Ε.) ασκεί απάσας τας αρμοδιότητας Υπηρεσιακού και Πειθαρχικού Συμβουλίου επί του Εκπαιδευτικού Προσωπικού των υπό του άρθρου 32 του ως άνω νόμου οριζομένων κλάδων, ως και την αρμοδιότητα την παρεχομένην υπό του άρθρου 64 παρ. 2 του Ν. 576/77. Άρθρον 2. Συγκρότησις. 1.Το Συμβούλιον συγκροτείται δι’ αποφάσεως του Υπουργού Εθνικής Παιδείας και Θρησκευμάτων εκδιδομένης κατά μήνα Δεκέμβριον εκάστου έτους, αποτελούμενον εκ των εν παρ. 2 του άρθρου 31 του Ν. 576/77 μελών, οριζομένων μετά των αναπληρωτών των. 2.Ως γραμματεύς του Συμβουλίου, ορίζεται, μετά του αναπληρωτού του, υπάλληλος της Γενικής Διευθύνσεως Επαγγελματικής Εκπαιδεύσεως της Κεντρικής Υπηρεσίας του Υπουργείου Εθνικής Παιδείας και Θρησκευμάτων δια της υπό της παραγράφου 1 του παρόντος άρθρου αποφάσεως. 3.Αντικατάστασις μέλους του Συμβουλίου επιτρέπεται, διαρκούσης της θητείας του μόνον δι’ εύλογον αιτίαν. 4.Το εις αντικατάστασιν παραιτηθέντος, εκπεσόντος, θανόντος, αντικατασταθέντος ή αποχωρήσαντος μέλους διορισθέν νέον μέλος διανύει τον υπόλοιπον χρόνον της θητείας του αντικαθιστωμένου. Μέλος εξαντλήσαν την θητείαν του δύναται να διορισθή εκ νέου. 5.Τα εκ των μελών απόντα ή κωλυόμενα αναπληρούν οι κατά την παράγραφον 1 αναπληρωταί αυτών. Μέλη Συμβουλίου συνδεόμενα μεταξύ των δια συγγενείας μέχρι και 4ου βαθμού εξ αίματος ή αγχιστείας δεν δύναται να μετέχουν εις την αυτήν συνεδρίαν. 6.Προκειμένης κρίσεως υπαλλήλου ανωτέρου κατά μισθολογικόν κλιμάκιον ή αρχαιοτέρου εν τω αυτώ μισθολογικώ κλιμακίω μέλους τινός του Συμβουλίου τούτο δεν μετέχει αυτού. Εν τοιαύτη περιπτώσει το Συμβούλιον συγκροτείται νομίμως υπό των υπολειπομένων μελών. Άρθρον 3. Λειτουργία. 1.Το Συμβούλιον συνέρχεται και συνεδριάζει εις τα γραφεία της Κεντρικής Υπηρεσίας του Υπουργείου Εθνικής Παιδείας και Θρησκευμάτων. Χρέη εισηγητού εις το Συμβούλιον ασκεί ο Διευθυντής Προσωπικού Τεχνικών και Επαγγελματικών Σχολών του Υπουργείου Εθνικής Παιδείας και Θρησκευμάτων αναπληρούμενος υπό του Προϊσταμένου του Τμήματος Προσωπικού Ανωτέρων Τεχνικών και Επαγγελματικών Σχολών της ως άνω Διευθύνσεως. Ο Πρόεδρος δύναται να αναθέτη την εισήγησιν θεμάτων και εις μέλη του Συμβουλίου. Αρμόδιος δια την τήρησιν των αρχείων είναι ο Γραμματεύς αυτού, υπό την εποπτείαν του Προϊσταμένου του αρμοδίου Τμήματος Προσωπικού, της Γενικής Διευθύνσεως Επαγγελματικής Εκπαιδεύσεως. 2.Το Συμβούλιον συνεδριάζει τακτικώς μεν δις του μηνός, εκτάκτως δε, οσάκις παρίσταται ανάγκη. 3.Το Συμβούλιον συγκαλείται κατόπιν προσκλήσεως του Προέδρου του. Η πρόσκλησις εις την οποίαν αναγράφονται τα θέματα της ημερησίας διατάξεως επιδίδεται επί αποδείξει δι’ οιουδήποτε δημοσίου οργάνου εις έκαστον των τακτικών και αναπληρωματικών μελών, δύο τουλάχιστον ημέρας προ της ωρισμένης δια την συνεδρίαν. Εις κατεπειγούσας περιπτώσεις εκτιμωμένας υπό του Προέδρου η πρόσκλησις, εις την οποίαν γίνεται μνεία περί του κατεπείγοντος, δύναται να επιδίδεται την προτεραίαν της Συνεδρίας. 4.Αι συνεδριάσεις του Συμβουλίου είναι μυστικαί. Δι’ αποφάσεως του Συμβουλίου δύναται να καλήται εις τας συνεδριάσεις οιοσδήποτε υπάλληλος ή ιδιώτης προς παροχήν πληροφοριών ή γνωμών, εν σχέσει προς τα συζητούμενα θέματα. 5.Αι αποφάσεις ή γνωμοδοτήσεις του Συμβουλίου, αι οποίαι δέον να είναι ειδικώς ητιολογημέναι, λαμβάνονται δια φανεράς ψηφοφορίας, κατά πλειοψηφίαν των παρόντων  μελών, εν ισοψηφία επικρατούσης της ψήφου του Προέδρου. Εάν υπάρχουν πλείονες των δύο γνωμών οι ακολουθούντες την ασθενεστέραν οφείλουν να προσχωρήσουν εις μίαν των επικρατεστέρων. 6.Αι αποφάσεις ή γνωμοδοτήσεις του Συμβουλίου διατυπούνται εις πρακτικά υπογραφόμενα υπό του Προέδρου και του Γραμματέως. Εις τα πρακτικά αναγράφονται τα ονόματα πάντων των συμμετεχόντων μελών, γιγνομένης ρητής μνείας περί απουσίας ή κωλύματος τακτικού μέλους και συμμετοχής αναπληρωματικού, καταχωρίζονται δε εν αυτοίς και αι γνώμαι των μειοψηφούντων μελών. 7.Το Συμβούλιον αλληλογραφεί δια του Προέδρου απ’ ευθείας μετά πάσης Δημοσίας αρχής ή υπηρεσίας και νομικών  προσώπων δημοσίου  δικαίου,  υποχρεουμένων αμελ(Αντί για τις σελ. 70,15-70,22) Σελ. 70,15(α) Τεύχος Θ23 Σελ. 11 Υπηρεσιακά Συμβούλια 32.Α.δ.23-24 λητί εις παροχήν των αιτουμένων πληροφοριών, ως επίσης και μετά των νομικών προσώπων ιδιωτικού δικαίου ή και ιδιωτών. 8.Το αιρετόν μέλος του Συμβουλίου έχει τα αυτά δικαιώματα και καθήκοντα μετά των λοιπών μελών του Συμβουλίου. 9.Το αιρετόν μέλος του Συμβουλίου, εξερχόμενον της υπηρεσίας, αντικαθίσταται δια του εκλεγέντος ως αναπληρωματικού μέλους δια τον μέχρι της λήξεως της θητείας των μελών του Συμβουλίου χρόνον. Άρθρον 4. Απαρτία. Το Συμβούλιον ευρίσκεται εν απαρτία εφ’ όσον παρίσταται το ήμισυ πλέον ενός των μελών αυτού. Άρθρον 5. Θητεία. 1.Η θητεία του Προέδρου ,των μελών και του Γραμματέως του Συμβουλίου ορίζεται διετής, αρχομένη την 1ην Ιανουαρίου εκάστου δευτέρου έτους. 2.Κατά την πρώτην συγκρότησιν του Συμβουλίου, η οποία θα πραγματοποιηθή εντός μηνός από της δημοσιεύσεως του παρόντος η θητεία των εν παραγράφω 1 του παρόντος άρθρου μελών θέλει λήξει την 31ην Δεκεμβρίου 1978. Άρθρον 6. Η ισχύς του παρόντος άρχεται από της δημοσιεύσεώς του δια της Εφημερίδος της Κεβερνήσεως. 